ಗ್ರಾಮ ಪಂಚಾಯಿತಿಯಗಳ ಸಾರ್ವತ್ರಿಕ ಚುಣಾವಣೆಯ ಮತದಾರರ ಪಟ್ಟಿ ಸಿದ್ಧ ಕೋಲಾರ,ಸೆ.03ಹಿ.ಸ: ಜಿಲ್ಲೆಯ ಗ್ರಾಮ ಪಂಚಾಯಿತಿಗಳ ಸಾರ್ವತ್ರಿಕ ಚುಣಾವಣೆ 2020 ರ ಮತದಾರರ ಪಟ್ಟಿಗಳನ್ನು ತಯಾರಿಸಿ ಕರಡು ಪ್ರಕಟಣೆಯನ್ನು ಆಗಸ್ಟ್ 7 ರಿಂದ ಕೈಗೊಂಡು, ಆಗಸ್ಟ್ 14 ರೊಳಗಾಗಿ ಆಕ್ಷೇಪಣೆಗಳಿಗೆ ಕಾಲಾವಕಾಶವನ್ನು ನೀಡಲಾಗಿತ್ತು. ಆಗಸ್ಟ್ 31 ರಂದು ಮತದಾರರ ಪಟ್ಟಿಗಳ ಅಂತಿಮ ಪ್ರಕಟಣೆಯನ್ನು ಜಿಲ್ಲಾಧಿಕಾರಿಗಳ ಕಛೇರಿ, ಸಹಾಯಕ ಕಮೀಷನರ್ ರವರ ಕಛೇರಿ, ತಾಲ್ಲೂಕು ಪಂಚಾಯಿತಿ ಕಛೇರಿಗಳಲ್ಲಿ ಮತ್ತು ತಾಲ್ಲೂಕು ಕಛೇರಿಗಳಲ್ಲಿ ಸಾರ್ವಜನಿಕರ ಮಾಹಿತಿಗಾಗಿ ಪ್ರಕಟಿಸಲಾಗಿದೆ.ಆಗಸ್ಟ್ 31 ರಂದು ಮತದಾರರ ಪಟ್ಟಿಗಳ ಆಂತಿಮ ಮತದಾರ ಪಟ್ಟಿಯಂತೆ ಕೋಲಾರ ತಾಲ್ಲೂಕಿನಲ್ಲಿ 98,524 ಪುರುಷರು 97,492 ಮಹಿಳೆಯರು ಹಾಗೂ ಇತರೆ 19 ಸೇರಿದಂತೆ ಒಟ್ಟು 1,96,035 ಮತದಾರರು .ಮಾಲೂರು ತಾಲ್ಲೂಕಿನಲ್ಲಿ 77,275 ಪುರುಷರು 75,820 ಮಹಿಳೆಯರು ಹಾಗೂ ಇತರೆ 5 ಸೇರಿದಂತೆ ಒಟ್ಟು 1,53,100 ಮತದಾರರು. ಬಂಗಾರಪೇಟೆ ತಾಲ್ಲೂಕಿನಲ್ಲಿ 63,761 ಪುರುಷರು 61,697 ಮಹಿಳೆಯರು ಹಾಗೂ ಇತರೆ 17 ಸೇರಿದಂತೆ ಒಟ್ಟು 1,25,475 ಮತದಾರರು ಕೆ.ಜಿ.ಎಫ್ ತಾಲ್ಲೂಕಿನಲ್ಲಿ 45,048 ಪುರುಷರು 44,268 ಮಹಿಳೆಯರು ಹಾಗೂ ಇತರೆ 3 ಸೇರಿದಂತೆ ಒಟ್ಟು 89,319 ಮತದಾರರು, ಮುಳಬಾಗಿಲು ತಾಲ್ಲೂಕಿನಲ್ಲಿ 81,960 ಪುರುಷರು 80,771 ಮಹಿಳೆಯರು ಹಾಗೂ ಇತರೆ 2 ಸೇರಿದಂತೆ ಒಟ್ಟು 1,62,733 ಮತದಾರರು ಹಾಗೂ ಶ್ರೀನಿವಾಸಪುರ ತಾಲ್ಲೂಕಿನಲ್ಲಿ 70,573, ಪುರುಷರು 70,166 ಮಹಿಳೆಯರು ಹಾಗೂ ಇತರೆ 5 ಸೇರಿದಂತೆ ಒಟ್ಟು 1,40,744 ಮತದಾರರು ಸೇರಿದಂತೆ ಜಿಲ್ಲೆಯಲ್ಲಿ ಒಟ್ಟು 8,67,406 ಮತದಾರರು ಇದ್ದಾರೆ ಎಂದು ಜಿಲ್ಲಾಧಿಕಾರಿಗಳಾದ ಸಿ.ಸತ್ಯಭಾಮ ಅವರು ತಿಳಿಸಿದ್ದಾರೆ.ಚಿತ್ರ : ಸತ್ಯಭಾಮ, ಜಿಲ್ಲಾಧಿಕಾರಿ, ಕೋಲಾರ